**ZMLUVA O DIELO**

uzavretá v zmysle § 536 a nasl. zák. č. 513/1991 Zb. Obchodného zákonníka v znení neskorších predpisov (ďalej len „Obchodný zákonník) a v súlade so zákonom č. 343/2015 Z. z. o verejnom obstarávaní a o zmene niektorých zákonov v znení neskorších predpisov (ďalej len „zákon o verejnom obstarávaní“) (ďalej len „zmluva“)

**Čl. I**

**Zmluvné strany**

**Objednávateľ:**

Názov: **Ministerstvo hospodárstva Slovenskej republiky**

Sídlo: Mlynské nivy 44/a, 827 15 Bratislava 212

Zastúpený: Ing. Peter Žiga, PhD., minister

IČO: 00686832

DIČ: 2021056818

IČ DPH: nie je platcom DPH

Bankové spojenie: Štátna pokladnica

IBAN: SK52 8180 00000 0070 0006 1569

Kontaktná osoba: RNDr. Peter Szakács, riaditeľ odboru informatiky

E-mail: peter.szakacs@mhsr.sk

(ďalej len „**objednávateľ**“)

a

 **Zhotoviteľ:**

Obchodné meno: ............

Zapísaný v: ............

Sídlo: ............

Zastúpený: ............

IČO: ............

DIČ: ............

IČ DPH: ............

Bankové spojenie: ............

IBAN: ............

Kontaktná osoba: ............

E-mail: ............

(ďalej len „**zhotoviteľ**“)

(ďalej objednávateľ a zhotoviteľ spoločne ako „zmluvné strany“)

**Čl. II**

**Preambula**

Zmluvné strany uzatvárajú túto zmluvu ako výsledok verejného obstarávania zákazky s nízkou hodnotou: *„***Identifikácia zdrojov dát pre dátové modely a základné modelovanie údajov pre potreby IT platformy lepšej regulácie***“,* uskutočneného v súlade s príslušnými ustanoveniami § 117 zákona o verejnom obstarávaní.

**Čl. III**

**Predmet zmluvy**

3.1 Predmetom tejto zmluvy je záväzok zhotoviteľa vypracovať a dodať pre objednávateľa riadne a včas dielo pozostávajúce z nasledovných predmetov plnenia:

**3.1.1 Analýza zdrojov údajov pre dátové modely a údajovú základňu** v rozsahu požadovanom v zadaní projektu „IT Platforma lepšej regulácie podľa stratégie RIA 2020“, ktorý je predmetom podpory na základe Zmluvy o poskytnutí nenávratného finančného príspevku, č. 445/2019, reg. č. 148/2019-2060-2020 uzatvorenej medzi Ministerstvom dopravy a výstavby Slovenskej republiky v zastúpení Úradom podpredsedu vlády Slovenskej republiky pre investície a informatizáciu ako poskytovateľom a Ministerstvom hospodárstva Slovenskej republiky ako prijímateľom– výsledkom analýzy bude dokument obsahujúci:

* početnosti dôležitých subjektov dotknutých reguláciami,
* základné charakteristiky (KPI) dôležitých dotknutých subjektov z hľadiska posudzovania vplyvov v rozsahu BIA,
* ich primárne informačné zdroje.

**3.1.2 Analýza procesu posudzovania vplyvov –** výsledkom analýzy bude dokument obsahujúci:

* + Identifikáciu požiadaviek verejnej správy a podnikateľského sektora na posudzovanie vplyvov z pohľadu IT platformy lepšej regulácie.
	+ Návrh procesu inovatívneho posudzovania vplyvov na nižšej úrovni granularity ako je zákon vcelku, vrátane opisu spôsobu kvalitatívneho hodnotenia.
	+ Detailnejší popis inovatívneho procesu posudzovania vplyvov tak, ako môže byť uskutočňovaný prostredníctvom IT platformy v zmysle výstupov RIA 2020 – Stratégie lepšej regulácie.

**3.1.3 Vzorový sémantický rozklad do regulácií legislatívnych aktov** pre účely prototypovania a modelovania pre IT platformu lepšej regulácie – výsledkom bude dokument obsahujúci:

* Sémantický rozklad Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov - GDPR). GDPR je nariadenie s veľkým vplyvom na všetkých podnikateľov
* Sémantický rozklad Zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a samostatne aj rozklad dvoch novelizácií tohto zákona, ktoré nadobudnú účinnosť v roku 2020.

**3.1.4 Návrh, príprava a testovanie procesu inovatívneho posudzovania vplyvov** pri príprave nového legislatívneho aktu v pôsobnosti Ministerstva hospodárstva SR v rámci poradenských služieb - výsledkom bude dokument obsahujúci:

* Sémantický rozklad návrhu legislatívneho aktu.
* Inovatívne kvalitatívne posúdenie vplyvov návrhu legislatívneho aktu.

3.2 Riadne a včasné dodanie diela potvrdí objednávateľ svojím podpisom na akceptačnom protokole, ktorého vzor tvorí neoddeliteľnú súčasť tejto zmluvy ako Príloha č. 2.

**Čl. IV**

**Čas, miesto a spôsob plnenia predmetu zmluvy**

4.1 Zhotoviteľ je povinný požadované dokumenty vypracovať a odovzdať objednávateľovi do štyroch (4) mesiacov odo dňa nadobudnutia účinnosti tejto zmluvy.

4.2 Miestom odovzdania dokumentov je sídlo objednávateľa, Mlynské nivy 44/a, 827 15 Bratislava.

4.3 Zhotoviteľ je povinný odovzdať dokumenty objednávateľovi v tlačenej forme v troch vyhotoveniach (3 ks) a na elektronickom médiu (1 ks).

4.4 Odovzdanie a prevzatie dokumentov sa uskutoční podpísaním akceptačného protokolu oprávnenými zástupcami oboch zmluvných strán v dvoch rovnopisoch. Podpísaním akceptačného protokolu bez výhrad objednávateľ potvrdí, že dokumenty boli dodané riadne, včas a v súlade s podmienkami určenými v zmluve.

4.5 Zhotoviteľ odovzdá dokumenty objednávateľovi, ktorý následne preverí, či požadované dokumenty spĺňajú rozsah a kvalitu požadovanú zmluvou. V prípade, ak plnenie:

a) zodpovedá dohodnutému rozsahu a kvalite, poverený zástupca objednávateľa podpíše akceptačný protokol bez výhrad;

b) nezodpovedá dohodnutému rozsahu a kvalite, poverený zástupca objednávateľa uvedie v písomnom vyhotovení akceptačného protokolu výhrady k plneniu a doručí ich zhotoviteľovi (e-mailom alebo poštou) a to v lehote do desiatich (10) pracovných dní od ich odovzdania zhotoviteľom.

4.6 Zhotoviteľ je povinný odstrániť namietané vady, resp. zapracovať predložené pripomienky do desiatich (10) pracovných dní odo dňa doručenia písomných výhrad podľa bodu 4.5 tohto článku zmluvy. V prípade, že namietané vady budú rozsiahlejšieho charakteru, zmluvné strany si môžu dohodnúť iný primeraný termín na ich odstránenie. Dokumenty sa budú v takomto prípade považovať za riadne dodané až po tom, čo oprávnený zástupca objednávateľa svojím podpisom na akceptačnom protokole potvrdí, že všetky ním vznesené výhrady podľa bodu 4.5 písm. b) tohto článku zmluvy boli riadne odstránené.

4.7 Po márnom uplynutí desaťdňovej lehoty podľa bodu 4.5 tohto článku zmluvy bez oznámenia výhrad/pripomienok k dodaným dokumentom sa bude mať za to, že objednávateľ nemá k ich dodaniu výhrady a akceptačné konanie sa bude považovať za ukončené. Akceptačný protokol je za objednávateľa oprávnený podpísať vedúci zamestnanec odboru informatiky a vedúci zamestnanec odboru podnikateľského prostredia.

**Čl. V**

**Cena a platobné podmienky**

5.1 Cena za dohodnutý predmet zmluvy je zmluvnými stranami dohodnutá v zmysle § 3 zákona NR SR č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z. v znení neskorších predpisov, ktorou sa vykonáva zákon o cenách ako cena konečná a nemenná za celý predmet plnenia v celkovej výške ............ eur bez DPH (slovom ............ eur bez DPH), t. j. ............ eur s DPH (slovom ............ eur s DPH).

5.2 Cena za jednotlivé plnenia predmetu zmluvy je určená na základe počtu osobohodín skutočne vynaložených na vypracovanie diela, a to maximálne vo výške ........ osobohodín. Cena za 1 osobohodinu bola zmluvnými stranami dohodnutá vo výške ............ eur bez DPH (slovom ............ eur bez DPH), t. j. ............ eur s DPH (slovom ............ eur s DPH).

5.2.1 Cena za vypracovanie a dodanie časti diela podľa čl. III bodu 3.1.1 zmluvy bude určená na základe reálne čerpaných osobohodín v maximálnom počte ........ osobohodín.

5.2.2 Cena za vypracovanie a dodanie časti diela podľa čl. III bodu 3.1.2 zmluvy bude určená na základe reálne čerpaných osobohodín v maximálnom počte ........ osobohodín.

5.2.3 Cena za vypracovanie a dodanie časti diela podľa čl. III bodu 3.1.3 zmluvy bude určená na základe reálne čerpaných osobohodín v maximálnom počte ........ osobohodín.

5.2.4 Cena za vypracovanie a dodanie časti diela podľa čl. III bodu 3.1.4 zmluvy bude určená na základe reálne čerpaných osobohodín v maximálnom počte ........ osobohodín.

5.3 Zmluvné strany sa dohodli, že v celkovej cene sú zohľadnené všetky súvisiace náklady zhotoviteľa, ktoré mu vzniknú v súvislosti s plnením predmetu zmluvy. Objednávateľ neposkytuje na plnenie zmluvy žiadne preddavky.

5.4 Úhrada ceny bude vykonaná formou bezhotovostného platobného styku na základe faktúry vystavenej zhotoviteľom. Podkladom pre vystavenie faktúry je príslušný akceptačný protokol podpísaný oprávnenými zástupcami zhotoviteľa a objednávateľa. Fakturovaná cena sa považuje za zaplatenú dňom odpísania fakturovanej sumy z účtu objednávateľa. Úhrada za dodaný predmet plnenia bude predložená na refundáciu z Operačného programu Efektívna verejná správa (OP EVS). Faktúru je možné uhradiť až po splnení všetkých podmienok uložených programovou a projektovou dokumentáciou OP EVS.

5.5 Faktúra musí obsahovať všetky náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. Za správne vyhotovenie faktúry a správne vyčíslenie DPH zodpovedá v plnom rozsahu zhotoviteľ.

5.6 Zmluvné strany sa dohodli, že faktúra musí obsahovať nasledovné náležitosti:

1. názov a sídlo zhotoviteľa, názov a sídlo objednávateľa,
2. označenie faktúry a jej číslo,
3. registračné číslo a dátum podpisu zmluvy,
4. predmet plnenia (podrobná špecifikácia služieb) a deň jeho splnenia,
5. dátum vyhotovenia a lehotu splatnosti faktúry,
6. označenie banky a číslo bankového účtu objednávateľa v tvare IBAN,
7. označenie banky a číslo bankového účtu zhotoviteľa v tvare IBAN,
8. jednotkovú a celkovú fakturovanú cenu a náležitosti pre účely DPH,
9. podpis oprávnenej osoby a odtlačok pečiatky zhotoviteľa,
10. prílohy požadované Objednávateľom.

5.7 V prípade, ak faktúra nebude obsahovať všetky náležitosti určené všeobecne záväzným právnym predpisom alebo touto zmluvou, objednávateľ je oprávnený do siedmich (7) pracovných dní od riadneho doručenia faktúru vrátiť zhotoviteľovi na doplnenie s uvedením nedostatkov. V tomto prípade sa preruší plynutie lehoty splatnosti a nová 30-dňová lehota splatnosti začne plynúť dňom riadneho doručenia opravenej faktúry objednávateľovi.

5.8 Splatnosť faktúry je 30 dní odo dňa jej riadneho doručenia objednávateľovi. Faktúru je nevyhnutné zasielať doporučene v obálke označenej slovom „faktúra“ na adresu sídla objednávateľa. Neoddeliteľnou súčasťou faktúry je akceptačný protokol podpísaný oprávnenými zástupcami zhotoviteľa a objednávateľa.

5.9 Ak bude objednávateľ v omeškaní s úhradou faktúry, zhotoviteľ má právo uplatniť úrok z omeškania vo výške 0,03 % z fakturovanej sumy za každý i začatý deň omeškania. Objednávateľ nie je v omeškaní s úhradou faktúry, pokiaľ najneskôr v posledný deň jej splatnosti bola fakturovaná suma z jeho účtu odpísaná v prospech účtu zhotoviteľa.

**Čl. VI**

**Povinnosti zmluvných strán**

6.1 Zhotoviteľ sa zaväzuje uskutočniť plnenie predmetu zmluvy vo svojom mene a na vlastné nebezpečenstvo podľa dohodnutých podmienok v súlade s touto zmluvou a Prílohou č. 1 zmluvy.

6.2 Zhotoviteľ je povinný zabezpečiť, aby plnenie predmetu zmluvy bolo vykonané osobami, ktoré sú odborne spôsobilé na vykonanie činností, ktoré zahŕňa predmet tejto zmluvy.

6.3 Zhotoviteľ sa zaväzuje zachovať mlčanlivosť o všetkých skutočnostiach, o ktorých sa dozvedel v súvislosti s plnením predmetu zmluvy, a to aj po zániku platnosti a účinnosti tejto zmluvy.

6.4 Objednávateľ sa zaväzuje poskytnúť zhotoviteľovi na jeho žiadosť primeranú súčinnosť pri plnení predmetu zmluvy, a to pokiaľ možno bez zbytočného odkladu. Súčinnosťou sa rozumie najmä poskytnutie informácií, podkladov, spresnení, vyjadrení nevyhnutných pre riadne plnenie predmetu zmluvy.

6.5 Objednávateľ sa zaväzuje uhradiť zhotoviteľovi za riadne a včasné plnenie zmluvy dohodnutú cenu.

6.6 Zhotoviteľ sa zaväzuje strpieť výkon kontroly/auditu súvisiaceho s dodávanými službami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

**Čl. VII**

**Zodpovednosť za vady, zmluvná pokuta**

7.1 Zhotoviteľ zodpovedá za to, že predmet plnenia dodá v súlade s požiadavkami uvedenými v tejto zmluve a s platnými právnymi predpismi.

7.2 Výstupné dokumenty majú vady, ak nezodpovedajú dohodnutému predmetu zmluvy, ktorý je požadovaný touto zmluvou a nezodpovedajú účelu, na ktorý boli vytvorené, alebo svojím rozsahom nezodpovedajú rozsahu stanovenému touto zmluvou.

7.3 Zhotoviteľ zodpovedá za vady plnenia, ktoré objednávateľ zistil do desiatich (10) pracovných dní po ich prevzatí. Objednávateľ bez zbytočného odkladu, písomne oznámi zhotoviteľovi zistené vady v súlade s článkom IV, bod 4.5 tejto zmluvy.

7.4 Objednávateľ má v prípade zistenia vád po prevzatí právo na ich bezplatné odstránenie.

7.5 Zhotoviteľ má povinnosť bez zbytočného odkladu, po písomnom oznámení objednávateľa, začať s odstraňovaním vád, riadne v činnosti pokračovať a vady odstrániť.

7.6 V prípade, že zhotoviteľ bude v omeškaní s odovzdaním plnenia predmetu zmluvy, objednávateľ je oprávnený uplatniť voči zhotoviteľovi zmluvnú pokutu vo výške 0,03 % z hodnoty nevykonanej časti plnenia za každý, aj začatý deň omeškania.

7.7 Zhotoviteľ je povinný objednávateľovi nahradiť v plnom rozsahu vzniknutú škodu, ktorá mu bola spôsobená nevykonaním diela riadne a včas, a taktiež škodu, ktorá mu bola preukázateľne spôsobená nedodržaním akejkoľvek inej povinnosti zhotoviteľa v zmysle tejto zmluvy.

**Čl. VIII**

**Licenčné dojednania**

8.1 Na vyhotovené dokumenty zhotoviteľom poskytuje zhotoviteľ objednávateľovi výlučné právo vo forme bezodplatnej, časovo neobmedzenej, výhradnej licencie pre územie Slovenskej republiky v zmysle zákona č. 185/2015 Z. z. Autorský zákon v znení neskorších predpisov (ďalej len „Autorský zákon“) nakladať s takýmto predmetom ochrany práva duševného vlastníctva na účely plnenia tejto zmluvy v rozsahu podľa bodu 8.3 tohto článku zmluvy aj po ukončení zmluvy.

8.2 Zmluvné strany sa dohodli, že odmena za udelenie licencie je zahrnutá v cene za plnenie predmetu tejto zmluvy, a to v čl. V, bod 5.1 zmluvy a zmluvné strany majú za to, že je primeraná k rozsahu a spôsobu použitia predmetov ochrany práva duševného vlastníctva na celú dobu autorskoprávnej ochrany.

8.3 Zhotoviteľ poskytuje objednávateľovi k dielu vzniknutému na základe tejto zmluvy, súhlas na použitie v nasledovnom rozsahu:

1. vyhotovenie rozmnoženín dokumentov,
2. právo na verejné vystavenie dokumentov, verejné vykonanie dokumentov a verejný prenos dokumentov,
3. upraviť pôvodné dokumenty,
4. rozširovať pôvodné dokumenty alebo jeho rozmnoženiny,
5. sublicenciou poskytnúť práva k pôvodným dokumentom alebo jeho rozmnoženinám,
6. predloženie výstupov na refundáciu riadiacemu orgánu pre OP EVS.
	1. Ak zhotoviteľ pri vytváraní dokumentov, prípadne ich častí, ktoré budú predstavovať dielo podľa Autorského zákona, poveril tretiu osobu, je zhotoviteľ povinný zabezpečiť, aby mu táto osoba udelila licenciu na jeho použitie v rovnakom rozsahu, ako je uvedené v bode 8.3 tohto článku zmluvy, a to tak, aby zhotoviteľ bol oprávnený licenciu postúpiť na objednávateľa v súlade s touto zmluvou v rozsahu uvedenom v tomto článku zmluvy. Zároveň je zhotoviteľ povinný odovzdať objednávateľovi pri odovzdaní dokumentov písomné vyhlásenie tretej osoby potvrdzujúce splnenie zhotoviteľovej povinnosti podľa tohto bodu zmluvy a súhlas s postúpením licencie.
	2. V prípade, že si akákoľvek tretia osoba, vrátane zamestnancov zhotoviteľa a/alebo dodávateľov zhotoviteľa, uplatní akýkoľvek nárok proti objednávateľovi z titulu porušenia autorských práv a/alebo práv priemyselného a/alebo iného duševného vlastníctva tejto tretej osoby alebo akékoľvek iné nároky v akejkoľvek súvislosti s touto zmluvou, zhotoviteľ sa zaväzuje:
7. bezodkladne obstarať na svoje vlastné náklady a výdavky od takejto tretej osoby súhlas na používanie diela alebo jeho časti v rozsahu uvedenom v tejto zmluve;
8. poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a
9. nahradiť objednávateľovi akúkoľvek a všetku škodu, ktorá vznikne objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.

**Čl. IX**

**Odstúpenie od zmluvy, ukončenie zmluvy**

9.1 Táto zmluva zaniká uplynutím doby, na ktorú bola uzatvorená. Zmluvné strany môžu túto zmluvu pred uplynutím doby, na ktorú bola uzatvorená, ukončiť vzájomnou písomnou dohodou alebo odstúpením od zmluvy. Od tejto zmluvy možno písomne odstúpiť iba v prípadoch, ktoré ustanovuje táto zmluva alebo príslušné právne predpisy.

9.2 Ktorákoľvek zo zmluvných strán je oprávnená okamžite odstúpiť od zmluvy v prípade, ak druhá zmluvná strana poruší povinnosti vyplývajúce zo zmluvy podstatným spôsobom.

9.3 Objednávateľ je oprávnený bez akýchkoľvek sankcií odstúpiť od zmluvy so zhotoviteľom v prípade, kedy ešte nedošlo k plneniu vyplývajúcemu zo zmluvy medzi zmluvnými stranami a výsledky finančnej kontroly neumožňujú financovanie výdavkov vzniknutých z obstarávania služieb alebo vzniknutých z iných postupov. Uvedené platí pre služby financované z fondov EÚ, ktoré sú predmetom finančnej kontroly verejného obstarávania až po podpise zmluvy s úspešným uchádzačom, t.j. štandardnej ex post kontroly.

9.4 Zmluvné strany sa dohodli, že akékoľvek porušenie zmluvných povinností zhotoviteľa sa bude považovať za podstatné porušenie jeho zmluvnej povinnosti v zmysle ust. § 345 ods. 1 Obchodného zákonníka.

9.5 Za podstatné porušenie zmluvných podmienok objednávateľom sa bude považovať najmä ak objednávateľ ani po písomnom upozornení zhotoviteľa nesplní povinnosti, ktoré mu vyplývajú z ustanovení tejto zmluvy.

9.6 Odstúpenie od zmluvy sa doručuje druhej zmluvnej strane doporučenou zásielkou na adresu sídla zmluvnej strany uvedenú v zmluve. V prípade neúspešného doručenia uvedenej písomnosti doporučenou listovou zásielkou sa deň vrátenia zásielky odosielateľovi bude považovať za deň riadneho doručenia. Písomnosť sa bude považovať za riadne doručenú aj vtedy, ak ju adresát odmietne prevziať, pričom deň odmietnutia prevzatia zásielky, sa bude považovať za deň doručenia.

9.7 Pri ukončení zmluvy zo strany objednávateľa alebo zhotoviteľa v štádiu rozpracovanosti jednotlivých častí dokumentov, procesy rozpracované ku dňu ukončenia zmluvy si zhotoviteľ vyúčtuje na základe ich prevzatia a odsúhlasenia zo strany objednávateľa.

**Čl. X**

**Záverečné ustanovenia**

10.1 Zmluva sa uzatvára na dobu určitú do riadneho odovzdania predmetu zmluvy objednávateľovi v súlade s požiadavkami uvedenými v zmluve.

10.2 Práva a povinnosti zmluvných strán, ktoré nie sú upravené v tejto zmluve, sa riadia ustanoveniami Obchodného zákonníka a ustanoveniami všeobecne záväzných právnych predpisov platných na území Slovenskej republiky.

10.3 Túto zmluvu je možné meniť alebo dopĺňať iba písomnými a očíslovanými dodatkami podpísanými oprávnenými zástupcami obidvoch zmluvných strán. Zmena identifikačných údajov zmluvných strán, ako aj číslo účtu, sa nebudú považovať za zmeny vyžadujúce si uzatvorenie dodatku k tejto zmluve. Zmluvná strana je povinná zmeny týchto údajov písomne oznámiť druhej zmluvnej strane bez zbytočného odkladu.

10.4 Zmluva je vyhotovená v šiestich rovnopisoch, z ktorých objednávateľ prevezme štyri rovnopisy a zhotoviteľ dva rovnopisy.

10.5 Táto zmluva nadobúda platnosť dňom jej podpísania oprávnenými zástupcami oboch zmluvných strán.

10.6 Táto zmluva nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Táto zmluva je povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

10.7 Zmluvné strany prehlasujú, že si zmluvu pred jej podpísaním prečítali, oboznámili sa s obsahom jej podmienok a súhlasia s nimi, sú prejavom ich slobodnej a vážnej vôle. Zmluva bola uzatvorená po vzájomnom prerokovaní, nie v tiesni ani za nápadne jednostranne nevýhodných podmienok. Na dôkaz toho pripájajú svoje podpisy a odtlačky pečiatok.

10.8 Neoddeliteľnou súčasťou tejto zmluvy sú:

Príloha č. 1 – Technická špecifikácia predmetu zákazky

Príloha č. 2 – Akceptačný protokol.

Bratislava Bratislava

za objednávateľa: zazhotoviteľa:

....................................................... ...........................................................

 Ing. Peter Žiga, PhD. ............

 minister hospodárstva SR štatutárny zástupca

Príloha č. 1 k Zmluve o dielo

**Technická špecifikácia predmetu zákazky**

**Názov zákazky:**

**Identifikácia zdrojov dát pre dátové modely a základné modelovanie údajov pre potreby IT platformy lepšej regulácie**

**Analýza zdrojov údajov pre dátové modely a údajovú základňu** v rozsahu požadovanom v zadaní projektu „IT Platforma lepšej regulácie“ – výsledkom analýzy bude dokument obsahujúci:

* početnosti dôležitých subjektov dotknutých reguláciami,
* základné charakteristiky (KPI) dôležitých dotknutých subjektov z hľadiska posudzovania vplyvov v rozsahu BIA,
* ich primárne informačné zdroje.

Predmetom tejto časti plnenia je vytvoriť zoznam subjektov a ich rolí, ktorých sa najčastejšie týka posudzovanie vplyvov v oblastiach:

* Analýza vplyvov na rozpočet verejnej správy, na zamestnanosť vo verejnej správe a financovanie návrhu
* Analýza vplyvov na podnikateľské prostredie
* Analýza sociálnych vplyvov
* Analýza vplyvov na životné prostredie
* Analýza vplyvov na informatizáciu spoločnosti
* Analýza vplyvov na služby verejnej správy pre občana

Príklad vzťahu subjektu a role: Ústredný orgán štátnej správy v roli orgánu riadenia, ktorý môže byť v sub-roli prevádzkovateľa a správcu podľa zákona Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov.

Pre subjekty a ich role je potrebné navrhnúť hierarchiu ich usporiadania.

Napr. pre subjekty:

* Právnická osoba
* Orgán verejnej moci
* Orgán štátnej správy
* Ústredný orgán štátnej správy
* Ministerstvo hospodárstva Slovenskej republiky

Pre role:

* Orgán riadenia
* Prevádzkovateľ
* Prevádzkovateľ základnej služby

Pre relevantné identifikované subjekty je potrebné navrhnúť základné charakteristiky (KPI) v oblasti posudzovania vplyvov na podnikateľské prostredie, ktoré sú verejne publikované a overiteľné.

Príklad pre malý podnik:

* Počet malých podnikov
* Počet novovzniknutých podnikov v kalendárnom roku
* Počet zaniknutých podnikov v kalendárnom roku
* Priemerný počet zamestnancov
* Priemerný obrat
* Priemerná miera zisku

Pre každú charakteristiku je potrebné uviesť zdroj, príslušný dátum a jeho webovú adresu.

Príklad:

* Počet nositeľov vyplácaných starobných dôchodkov: 1.080.540
* k 30.9.2019
* Štatistický úrad SR
* https://www.socpoist.sk/pocet-vyplacanych-dochodkov--v-mesiacoch-/3150s

**Analýza procesu posudzovania vplyvov** – výsledkom analýzy bude dokument obsahujúci:

* + Identifikáciu požiadaviek verejnej správy a podnikateľského sektora na posudzovanie vplyvov z pohľadu IT platformy lepšej regulácie.
	+ Návrh procesu inovatívneho posudzovania vplyvov na nižšej úrovni granularity ako je zákon vcelku, vrátane opisu spôsobu kvalitatívneho hodnotenia.
	+ Detailnejší popis inovatívneho procesu posudzovania vplyvov tak, ako môže byť uskutočňovaný prostredníctvom IT platformy v zmysle výstupov RIA 2020 – Stratégie lepšej regulácie.

Predmetom tejto časti plnenia je vytvorenie zoznamu subjektov, ktoré sú relevantné v procese posudzovania vplyvov. Pre každý identifikovaný subjekt je uvedený zoznam očakávaní a požiadaviek na proces posudzovania vplyvov.

V ďalšej časti plnenia bude navrhnutý proces posudzovania vplyvov, ktorý pracuje s granularitou zákona na úrovni paragrafov a na úrovni odsekov. Bude špecifikované kvalitatívne posudzovanie vplyvov v jednotlivých oblastiach posudzovania vplyvov:

* rozpočet verejnej správy, na zamestnanosť vo verejnej správe a financovanie návrhu
* podnikateľské prostredie
* sociálnych vplyvov
* životné prostredie
* informatizáciu spoločnosti
* služby verejnej správy pre občana

K navrhovanému posudzovaniu bude navrhnutá vhodná kvalitatívna škála.

V ďalšej časti plnenia bude navrhnutý inovatívny opis posudzovania vplyvov, ktorý zohľadní požiadavky Stratégie RIA 2020 a odporúčaní OECD. Pre jednotlivé procesy bude uvedené:

* + aké subjekty sa ich zúčastňujú,
	+ aké sú ich očakávané vstupy a výstupy,
	+ procesy, ktoré je možné inovovať,
	+ ako je ich možné inovovať a
	+ ako je možné ich podporiť IT platformou.

**Vzorový sémantický rozklad do regulácií legislatívnych aktov** pre účely prototypovania a modelovania pre IT platformu lepšej regulácie – výsledkom bude dokument obsahujúci:

* Sémantický rozklad Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov – GDPR). GDPR je nariadenie s veľkým vplyvom na všetkých podnikateľov
* Sémantický rozklad Zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a samostatne aj rozklad dvoch novelizácií tohto zákona, ktoré nadobudnú účinnosť v roku 2020.

Predmetom tejto časti plnenia je vzorový sémantický rozklad regulačného aktu EÚ Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov – GDPR).

Rozklad bude pozostávať s nasledujúcich krokov:

* Identifikácia regulácii v Nariadení na úrovni paragrafov (odseky v našej legislatíve)
* Citácia identifikovaných regulácií a ich lokalizácia v Nariadení
* Pomenovanie nepomenovaných regulácií
* Návrh klasifikačnej schémy regulácií
* Klasifikácia regulácií podľa navrhnutej klasifikačnej schémy
* Priradenie dotknutých subjektov jednotlivým reguláciám v členení:
	+ subjekty s priradeným priamym právom
	+ subjekty s priradeným nepriamym právom
	+ subjekty s priradenou priamou povinnosťou
	+ subjekty s priradenou nepriamou povinnosťou

Predmetom tejto časti plnenia je aj vzorový sémantický rozklad Zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a samostatne aj rozklad dvoch novelizácií tohto zákona, ktoré nadobudnú účinnosť v roku 2020.

Rozklad bude v rovnakej štruktúre a členení ako v prípade Nariadenia EÚ, miera granularity bude na úrovni odsekov.

Samostatne bude realizovaný rozklad dvoch publikovaných noviel zákona, aby sa navrhol proces aktualizácia sémantického rozkladu po novelizácii zákona.

**Návrh, príprava a testovanie procesu inovatívneho posudzovania vplyvov** pri príprave nového legislatívneho aktu v pôsobnosti Ministerstva hospodárstva SR v rámci poradenských služieb - výsledkom bude dokument obsahujúci:

* Sémantický rozklad návrhu legislatívneho aktu.
* Inovatívne kvalitatívne posúdenie vplyvov návrhu legislatívneho aktu.

Predmetom tejto časti plnenia je sémantický rozklad podľa horeuvedenej špecifikácie pripravovaného návrhu legislatívneho aktu v pôsobnosti Ministerstva hospodárstva SR, ktorý určí ministerstvo. Na rozklad sa aplikuje inovatívne posúdenie vplyvov, ktoré bolo navrhnuté v predchádzajúcej časti plnenia.

Príloha č. 2 k Zmluve o dielo

**Akceptačný PROTOKOL**

**k Zmluve o dielo reg. č.** .................................... **z dňa**...................,

(ďalej len „zmluva“)

1. **Základné údaje**

|  |
| --- |
| Predmet plnenia podľa čl. III zmluvy: Objednávateľ: Ministerstvo hospodárstva Slovenskej republiky, Mlynské Nivy 44/a,827 15 Bratislava 212Zodpovedný: ......................................................*(preberajúci poverený objednávateľom)*Zhotoviteľ: ....................................................................................................................Zodpovedný: .................................................*(odovzdávajúci poverený zhotoviteľom)*  |

1. **Predmet**
2. Týmto akceptačným protokolom zhotoviteľ v súlade s ust. čl. IV, bod 4.4 a bod 4.5 zmluvy odovzdáva objednávateľovi plnenie/výstupy v súlade s podmienkami dohodnutými v zmluve.

**Predmet plnenia/výstupy:** *špecifikovať*

.......................................................................................

.......................................................................................

**Za zhotoviteľa:**

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*meno priezvisko* |
| Dátum: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *podpis* |

Objednávateľ týmto potvrdzuje, že prevzal vyššie špecifikované plnenie/výstupy, od zhotoviteľa a konštatuje, že plnenie/výstupy **bolo/nebolo\*** dodané včas.

**Za objednávateľa:**

|  |
| --- |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**meno priezvisko* |
| Dátum: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *podpis* |

1. Objednávateľ konštatuje, že vyššie špecifikované plnenie/výstupy **bolo/nebolo\*** dodané riadne, v súlade s požiadavkami uvedenými v zmluve.

**Špecifikácia výhrad k dodanému plneniu/výstupom:**

...........................................................................................................................................

...........................................................................................................................................

...........................................................................................................................................

**Za objednávateľa:**

|  |
| --- |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**meno priezvisko* |
| Dátum: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *podpis* |

1. **Reálne čerpané osobohodiny:** ...................................
2. **Potvrdenie prevzatia riadne dodaného plnenia/výstupov po odstránení vád**
3. Zhotoviteľ týmto v súlade s ust. čl. IV, bod 4.6 zmluvy odovzdáva objednávateľovi plnenie/výstup po odstránení vád.

|  |  |
| --- | --- |
| **Za zhotoviteľa:** |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*meno priezvisko* |  |
| Dátum: |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| *podpis* |  |

1. Objednávateľ týmto v zmysle ust. čl. IV, bod 4.6 zmluvy preberá od zhotoviteľa predmet plnení/výstupov po odstránení vád a potvrdzuje, že všetky ním vznesené výhrady boli riadne odstránené.

**Za objednávateľa:**

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*meno priezvisko* |
| Dátum: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Podpis |

|  |
| --- |
|  |
|  |

\*Nehodiace sa prečiarknuť